Barafu Camp
Campament - 4670 m.

Barranco Camp
Campament - 3940 m.

Karanga Camp
Campament - 4040 m.

Machame Camp

Machame Gate
Punt d'accés al parc nacional del Kilimanharo. 1790 m.

Millenium Camp

Mweka Camp

Mweka Gate
Sortida del parc nacional del Kilimanjaro. 1670 m.

Shira Camp

Stella Point
Arribada al cràter del Kilimanjaro. 5740 m.

Uhuru Peak
El sostre d'Àfrica- 5895 m.

Kilimanjaro - ruta Machame-Mweka (7 etapas)
>>> ENLLAÇ A LA DESCRIPCIÓ DETALLADA DE CADA ETAPA AL FINAL DE LA DESCRIPCIÓ <<< El Kilimanjaro és una formació muntanyosa d’origen volcànic situada a la frontera entre Kenya i Tanzània, en ple vall del Riff, pocs kilòmetres al sud de l’equador. Tot i que es parla del Kilimanjaro com el cim més alt d’Àfrica, en realitat es tracta d’una muntanya amb tres cims rellevants: Shira Peak (3962 m.), Mawenzi Peak (5149 m.) i el Uhuru Peak, aquest sí el punt més elevat del continent africà amb 5985 m. d’alçada sobre el nivell del mar. Dels tres cims, el més freqüentat és sens dubte l’Uhuru, no només perquè és el més alt sinó perquè a més és tècnicament molt assequible. L’únic que pot dificultar-ne la seva ascensió és la elevada alçada i el fred que pot fer en les cotes més altes. La forma més ràpida per accedir a la zona és mitjançant avió, aterrant a l’aeroport internacional del Kilimanjaro. Aquest aeroport està ubicat a pocs kilòmetres de Moshi, punt de partida de la majoria de les expedicions a la muntanya. Hi ha diverses companyies aèries que tenen vols directes des de Europa. L’època més adequada per a pujar al cim del Kilimanjaro va del mes de juny al mes d’octubre, moment en el que comença la època de pluja. Evidentment, també és l’època en que hi ha més aglomeracions de gent… En general, la temperatura durant l’ascensió no és extremadament baixa, amb excepció de l’última etapa, on, en condicions climàtiques adverses, es poden donar temperatures molt baixes (-20ºC) que, combinades amb vents forts poden generar una sensació tèrmica de fred extrem i dificultar moltíssim la pujada. Per coronar l’Uhuru Peak hi ha diverses rutes, cada una d’elles amb diferents característiques. La més coneguda i freqüentada (amb més del 90%!d(MISSING)el total dels visitants que la famosa muntanya rep a l’any) es la ruta Marangu, anomenada també ruta de la coca-cola. Aquesta és una de les rutes més curtes, fet que permet fer una aproximació al cim més ràpida sent necessàris per tant menys dies per a completar l’expedició. A més, és la ruta que disposa d’una infraestructura logística més desenvolupada i adequada per als visitants que intenten assolir el cim del Kilimanjaro (per exemple, és l’única ruta que permet passar totes les nits en refugi evitant així haver de dur tendes de campanya). Per aquests motius, aquesta ruta és la escollida per a molts ‘turistes’ que moltes vegades no tenen molta (o cap) experiència a la muntanya i que menystenen les dificultats que presenten aquest tipus d’expedicions. Això fa que aquest itinerari presenti la taxa d’abandonaments més elevada de totes, amb més del 50%!d(MISSING)e fracàs. Nosaltres hem optat per la ruta Machame. Aquesta ruta, que només és de pujada (la tornada cal fer-la per Mweka) no és tan transitada com la Marangu degut a que és més llarga i té menys infraestructura per als visitants. A canvi, al ser més llarga, permet una millor aclimatació a l’alçada. L’ascensió per Machame es pot fer en 5 etapes, fent nit als campaments de Machame, Shira, Barranco i Barafu. Ara bé, si es disposa de més temps es recomanable optar per fer la etapa que va de Barranco a Barafu en 2 dies, passant la nit addicional al campament de Karanga. Això permet 2 coses molt importants: la primera és disposar d’un dia addicional d’aclimatació en alçada. La segona és arribar molt d’hora al campament de Barafu el dia abans de la ascensió final al cim, fet que permet descansar més temps abans de la pujada final. Així doncs, després de 6 dies d’aproximació i ascensió amb sol, pluja, neu, pedra, boira, fred i calor, tot l’esforç queda compensat quan veus sortir el sol al sostre d’Àfrica. La imatge de les famoses (i cada cop més escasses) neus del Kilimanjaro amb la primera llum del matí després de les 7 hores d’ascensió nocturna de la última etapa és d’una bellesa difícil d’explicar amb paraules. Si teniu la oportunitat d’anar-hi, no os ho penseu dos cops. La experiència val molt la pena!! Pots consultar en els següents enllaços la descripció detallada de cada una de les etapes: >>> Etapa 1: de Machame gate a Machame camp (22/09/2013) >>> Etapa 2: de Machame camp a Shira camp (23/09/2013) >>> Etapa 3: de Shira camp a Barranco camp (24/09/2013) >>> Etapa 4: de Barranco camp a Karanga camp (25/09/2013) >>> Etapa 5: de Karanga camp a Barafu camp (26/09/2013) >>> Etapa 6a: ascensió a Uhuru Peak (27/09/2013) >>> Etapa 6b: de Barafu camp a Mweka camp (27/09/2013) >>> Etapa 7: de Mweka camp a Mweka gate (28/09/2013)